cyanic-selkie/wikianc huggingface dataset:
Социјален инженеринг
ИГО или рибарење преку телефон
Оваа техника користи систем за Интерактивен гласовен одговор - ИГО (говорен автомат) (анг.Interactive voice response - IVR), за да ресоздава  легитимна звучна копија на IVR системот од банка или друга институција. Од жртвата е побарано (обично преку фишинг е-пошта) да се јави во "банката" преку ( идеално бесплатен ) број со цел да се "проверат" информации. Еден типичен систем ќе ја отфрлува најавата постојано, обезбедувајќи на тој начин жртвата да го внесе ПИН-от или лозинките повеќепати, често откривајќи неколку различни лозинки. Повеќе напредни системи ја носат жртвата кај напаѓачот, кој се претставува како корисничка служба, за понатамошно испитување.
Една од тие системи дури може да снима типични команди ("Притиснете еден да ја смените лозинката, притиснете два за да зборувате со корисничката служба" ...) и да ги пушта рачно во реално време, давајќи изглед на говорен автомат без трошоци. Рибарење (фишинг) преку телефон се вика вишинг.
Наведување
Наведувањето е како Тројанскиот коњ во реалниот свет, кој користи физички медиуми и се потпира на љубопитноста или алчноста на жртвата. Во овој напад, напаѓачот остава инфицирани флопи дискети , CD-ROM или USB флеш дискови со малициозен софтвер, на локација каде може лесно да се најдат (бања, лифт, тротоар, паркинг), давајќи им љубопитен изглед, и едноставно чека  жртвата да го користи уредот.
На пример, напаѓачот може да создава диск со корпоративно лого, лесно достапен од мрежната страница на жртвата, и да напише "Резиме за плата на извршителите Q2 2012" на предната страна. Напаѓачот потоа ќе го остави дискот во лифт или некаде во фоајето на целната компанија. Некој вработен може да го најде и потоа да го вметне дискот во компјутерот за да ја задоволи својата љубопитност, или некој добронамерен да го најде дискот и да го предаде во компанијата.
Во било кој случај, како последица, само со вметнување на дискот во компјутерот за да ја видите содржината, корисникот ќе инсталира штетен софтвер, најверојатно давајќи му на напаѓачот непречен пристап до компјутерот на жртвата и можеби, пристап до внатрешната компјутерска мрежа на целната компанијата.
Освен ако компјутерот не ја блокира инфекцијата, компјутерите на кои е поставено "автоматско отворање " на додадените медиуми, може да бидат компромитирани веднаш штом непријателскиот диск е вметнат.
Quid pro quo
Quid pro quo значи услуга за услуга :
Техника на искористувње
Напаѓачот, кој бара влез на забрането подрачје каде што пристапот е без човечки надзор, со електронска контрола на пристап, на пример, со РФИД (Радио-честотна идентификација) картички, едноставно оди зад лице кое има легитимен пристап. Поради учтивост, легитимното лице обично ќе ја одржи вратата отворена за напаѓачот. Легитимните лице може да не успеат да прашаат за идентификација поради повеќе причини, или може да го прифатат тврдењето дека напаѓачот го заборавил или изгубил соодветен белег за докажување идентитет. Напаѓачот исто така може да ја лажира акцијата на презентирање соодветен белег за докажување идентитет.
Други видови
Обичните изневерувачи на доверба или измамници, исто така, може да се сметаат за "социјални инженери" во поширока смисла, во тоа што тие намерно мамат и манипулираат со луѓето, искористувајќи ги човечките слабости за да се здобијат со лична корист. Тие можат, на пример, да ги користат техниките на социјално инженерство, како дел од ИТ измама.
Многу нов тип на техника на социјално инженерство се измама ( spoofing ) или пробивање на ИД на луѓе кои имаат популарни е-пошта идентификации, како што се Yahoo!, GMail , Hotmail итн. Меѓу многуте мотивации за измама се:
Калифорниските полициски оддели истражуваат прекршувања на црвено светло
Повеќе од 30 Калифорниски полициски оддели испраќаат лажни "казни" за поминување на црвено светло, наречени "дошепнувачки казни", во обид да ги прелажат регистрираните сопственици да го откријат идентитетот на лицето кое го управувало возилото за време на наводниот прекршок. Поради тоа што овие "билети" не се препратени до судот, тие не носат никаква правна тежина и (во САД) регистрираниот сопственик има право да молчи и нема никаква обврска да одговори на било кој начин. Во Калифорнија, вистински билет ќе го носи името и адресата на локалниот огранок на Врховниот суд и ќе го насочи примателот да го контактира тој суд, додека лажните "казни" генерирани од страна на полицијата нема.
Кевин Митник
Реформираниот компјутерски криминалец, а подоцна и консултант за безбедност Кевин Митник го популаризиран терминот "социјален инжинеринг", посочувајќи дека е многу полесно да се прелаже некој да ја даде лозинката за системот, отколку да се троши напор да се пробие системот.
Браќата Бадир
Браќата Реми, Музер и Шаде Бадир-од кои сите се слепи од раѓање успеале да постават голема телефонска и компјутерска измамничка шема во Израел во 1990-тите користејќи социјално инженерство, гласовно имитирање, и компјутери со Брајов дисплеј.
Кристофер Хаднагу
Консултант за безбедност, автор, и основач на првата Официјална Рамка на Социјален Инженерство. Вклучен во формализирање на концепти на Социјално инженерство за подобро да се дефинираат разните закани што произлегуваат од него.
Архангел
Хакерот со бела капа, консултант за компјутерска безбедност, автор и писател за списанието "Phrack", Архангел (наречен "Најголемиот социјален инженер на сите времиња") покажал техники за социјално инженерство со кои може да се добие сè, од лозинки, до пица, до автомобили, до авио билети.
Стив Стасиуконис
Консултант за безбедност за "Secure Network Technologies". Пронаоѓач на тест за USB диск за палецот, каде USB стапчиња испробуваат дали вработените ќе ги извршуваат во рамките на нивните работни средини. Овој напад е сега еден од најпопуларните техники за социјално инженерство во постоење и се користи за испробување на човечкиот елемент на безбедност во целиот свет.
Мајк Ридпат
Консултант за безбедност за IOActive, автор, и говорник. Нагласува техники и тактики за социјално инженерство. Станал значаен по своите говори каде што пуштал снимени разговори и го објаснувал она што тој го правел за да се здобие со лозинки преку телефон.
Други
Други социјални инженери се: Френк Абегнејл, Дејвид Банон, Питер Фостер и Стивен Џеј Расел.
Закон
Во обичајното право, техниката на изговор е нарушување на приватноста, деликт на присвојување.
Изговори за добивање на телефонски записи
Во декември 2006 година, Конгресот на САД, го одобри законот спонзориран од Сенатот, со кој изговорите за добивање на телефонски записи се федерално кривично дело со парична казна до 250.000 долари и десет години затвор за поединци (или парични казни до 500.000 $ за компании). Законот беше потпишан од страна на претседателот Џорџ Буш на 12 јануари 2007 година.
Федерални закони
Од 1999 година Актот на Грам-Лич-Блајли ( GLBA ) е федерален закон на САД кој посебно се однесува на наоѓањето изговори за добивање на банкарски записи, како незаконски акт, казнив според федералните закони. Кога деловниот субјект како што е приватен детектив, SIU осигурителен детектив и сл. врши било како вид на измама, тогаш тој потпаѓа под авторитетот на Федералната комисија за трговија (ФТЦ). Оваа федерална агенција има обврска и авторитет да се осигура дека потрошувачите не се предмет на каква било нефер или измамничка деловна практика. Во член 5 од Законот за Федерална комисија за трговија на САД, меѓудругото се вели: "Секогаш кога Комисијата има причина да верува дека било кое лице, партнерство или корпорација користела или користи каков било нефер начин на конкуренција или нефер/измамнички акт или практика во трговијата или акт кој влијае врз трговијата, и ако по оценка на Комисијата дека продолжувањето на постапката во врска со него ќе биде од интерес на јавноста, таа ќе покрене спор и ќе и служи на тоа лице, партнерство или корпорација, ќе покрене тужба во која се наведуваат сите обвиненија во тој поглед."
Со статутот се вели дека, кога некој се стекнува со лични нејавни информации од финансиска институција или од потрошувачот, неговата акција подлежи на статутот. Тоа се однесува на односот на потрошувачот со финансиска институција. На пример, случаите кога, некој користи лажни изговори или за да се стекне со адреса на потрошувачите од банката на потрошувачот, или да го натера потрошувачот да го открие името на својата банка, ќе бидат покриени. Детерминстичкиот принцип е дека се казнува само тогаш кога информациите се добиени преку лажни изговори. Иако продажбата на мобилни телефони бележи значително медиумско внимание, и телекомуникациските досиеја се во фокусот на двата закони кои во моментов се пред Сенатот на САД, многу други видови на приватни записи се купуваат и продаваат во јавниот пазар. Моментално е важно дека, легално е да се продаваат телефонски записи, но нелегално е ако се стекнеш со нив.
Хјулит Пакард
Патриша Дан, поранешен претседател на Хјулит Пакард, изјавила дека одборот на ХП ангажирал приватна истражителна компанија да истражува  кој е одговорен за истекување на информации во рамките на одборот. Дан призна дека компанијата користи практиката на изговор да ги раздели телефонските записи на членовите на одборот и новинарите. Претседателката Дан подоцна се извини за овој чин и понуди да се повлече од одборот ако така одлучат членовите на одборот. За разлика од федералниот закон, Калифорнискиот законот конкретно го забранува, ваквиот начин на изговори. Четирите обвиненија кои биле покренати против Дан биле отфрлени.
Пареа
Пареа — супстанца во гасна фаза на температура пониска од критичната температура, што значи дека пареата може да биде кондензирана во течност со зголемување на притисокот без да се намали неговата температура. Пареата споредена со аеросолот е различна супстанца. Аеросолот е суспензија од ситни чеестички течна, цврста или гасовита материја.
Пареата може да ко-егзистира со течност или цврста супстанца.Кога ова е вистина,двете фази ќе бидат во рамнотежа и делумниот притисок на гаста ќе се урамнотежи со притисокот на пареата од течноста или цврстата супстанца.
Својства
Пареа се однесува на гас фаза на температура каде истата субстанца може исто да постои во течна или цврста состојба,пониско од критичната температура на субстанцата.(На пример,водата има критична температура од 374 °C (647 K),која е највисоката температура на која течна вода може да постои.)Ако пареата е во контакт со течна или цврста фаза,двете фази ќе бидат во состојба на рамнотежа.Поимот гас се однесува на компресивна течна фаза.Фиксни гасови се гасови од кои не може да се формира ниту течност ниту цврста субстанца на температурата на тој гас,како воздуџ на типични амбиентални температури.Течностa или цврстата супстанца не мораат да вриат за да испуштат пареа.
Пареата е одговорна за познатите процеси за формирање облак и кондензација.Најчесто служи за извршување на физичките процеси како дестилација и хедспејс екстракција од примерок на течност до гасна хроматографија.
Составните молекули на пареата содржат вибрациони,вртежни, and translational движења.Овие движења се сметаат во кинетичката теорија на гасовите.
Притисок на пареата
притисокот на пареата е урамнотежениот притисок на една течност или цврста супстанца на специфична температура.Урамнотежениот притисок на пареата на една течност или цврста супстанца не е засегнат од количината на контакт со течноста или цврстата успстанца.
Нормалната точка на зовривање на една течност етемпературата на која притисокот на пареата е еднаков со нормалниот атмосферски притисок.
Во дво-фазни системи (на пример,две течни фази), притисокот на пареата во поединечни фази се еднакви.Во отсуство на меѓу-видови attractions between like-like or like-unlike molecules,притисокот на пареата го следи Раултовиот закон,кој тврди дека делумниот притисок на секоја компонента е производ од притисокот на пареата на чистиот дел во смесата.Тоталниот притисок на пареата е збире од компонентите на делумниот притисок.
Мерење пареа
Откога е во гасна фаза,количината на пареа е квантифицирана од делумниот притисок на гаста.Исто така,пареата ја почитува барометричната формула во гравитационо поле исто како и конвенционалните атмосферски гасови.
Океанија
Океанија — континент кој се состои воглавно од острови во Тихиот Океан заедно со континентот Австралија. Поимот „Океанија“ првпат е употребен во 1831 г, а денес овој поим се користи за да се означи регионот во океанскиот дел со островите, но и Австралија.
Границите на Океанија се означени на неколку начини. Поголем број од дефинициите за границите ги вклучуваат Австралија, Нов Зеланд, Нова Гвинеја и делови од Малајскиот Архипелаг Етнолошки, островите во Океанија се поделени на Меланезија, Микронезија и Полинезија.
Океанија е заедничко име за неколку групи острови во Тихиот Океан. Тие се:
Грамаѓе (Чифлик)
Грамаѓе — археолошко наоѓалиште во Чифлик општина Демир Капија. Наоѓалиштето претставува рудник од римското време – експлоатација на злато.
Океанија
Меланезија
Меланезија ги опфаќа островите што се наоѓаат североисточно од Австралија. Во оваа група најголеми се островите Нова Гвинеја (претежно планински, достигнува близу 5 000 м. Поделен на Индонезија и Папуа Нова Гвинеја, Нова Британија, Нова Каледонија, Саломоновите Острови, Вануату и други.
Микронезија
Микронезија зафаќа група мали острови што се наоѓаат североисточно од Меланезија. Во овој дел покарактеристични се Маријанските, Маршалските, Каролинските и Кирибати (Гилбертовите Острови). Голем број од нив се корални острови.
Полинезија
Полинезија опфаќа голем број острови и островски групи во Тихиот Океан. Во Полинезија најпознати се Хавајските Острови, Божиќниот Остров, Куковите Острови и островите Туамоту и други.
Нега (село)
Нега (نقة) е село во Тунис, област Кебили.
Океанија
Опсег
Традиционално, Океанија е поделена на три големи географски региони: Микронезија, Меланезија и Полинезија. Сепак, постојат и понови предлози за поделба на регионот како на пример Блиска Океанија и Далечна Океанија.
Држави и региони
Описот за државите и регионите на Океанија варираат од извор до извор. Следната табела вклучува држави и региони според описот на ООН.
Џамија Масџид Султан Суријансијах
Џамијата Масџид Султан Суриансиах е муслимански храм кој се наоѓа во Јужен Калимантан, Индонезија. Оваа џамија била изградена пред околу 300 години.
Ќупќојски манастир
Ќупќојски манастир „Вознесение Христово“ (Ιερά Μονή Αγίας Αναλύψεως Πρώτης) — манастир кај селото Ќупќој, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.
Манастирот се наоѓа на неколку километри источно од Ќупќој, во западниот дел на планината Кушница. Во XVII век се споенува како метох на Кушничкиот манастир („Пресв. Богородица Косиница“). Во средината на XX век манастирот е напуштен, па обновен е во 1979 г. како женски манастир.
Dance Alone
Dance Alone (македонски: Ќе танцувам сама) — песна на македонската пејачка Јана Бурческа. Песната била интерно избрана да ја претставува Македонија на Евровизија 2017. Музиката и текстот се дело на Јоаким Персон, Алекс Омар, Флоренс А. и Боби-Леон Миланов, кои творат заеднички под името Симфоникс Интернешнл.
Валкири
Валкири (во еднина валкира, од старонордиски: valkyrja) или валкирии (едн. валкирија) — митолошки суштества од нордиската митологија и поезија, кои биле воинствени девици божици во придружба на богот Один, и кои им помагале на јунаците во борбите и ги носеле душите на паднатите војници во Валхала (рајот) каде што ги служеле на гозбите.
Во доменот на митологијата, валкирите всушност одлучувале која страна ќе ја добила битката.
Анатолиј Парпара
Анатолиј Парпара — руски поет и преведувач.
Животопис
Анатолиј е роден во Москва на година. Завршил Факултет за новинарство на МГУ во Москва. Работел како уредник на весници, списанија и во книгоиздателства. Претседател е на литературната фондација Михаил Ј. Лермонтов во која се објавени десетина книги од македонски автори. Почесен член на ДПМ. Автор е на стихозбирките: Првиот превалец (1973), И животот е во право (1979), Сфаќање на пространството (1979), Размисли за татковината (1984), Лирика (1994).
Илинов Рид (Чифлик)
Илинов Рид — археолошко наоѓалиште во Чифлик општина Демир Капија. Наоѓалиштето претставува населба од римското време. Се наоѓа на околу 2 км југоисточно од селото и претставува планинска месност. На простор од околу 300 × 300 м има градежен материја и голем број фрагменти од керамички садови со хронолошки распон од почетокот до крајот на римското време.
Џамија Раја Бајтурахман
Џамијата Раја Бајтурахман (Mesjid Raya Baiturrahman) —џамија се во градот Банда Ачех, Индонезија. Оваа џамија била изградена во периодот од 1879 година до 1881 г. Во 2004 г. била оштетена од цунамито кое ја зафатило Индонезија.
NGC 3506
NGC 3506 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3506 се споменува и како UGC 6120, MCG 2-28-47, CGCG 66-105, ARAK 273.
Откривање
Објектот е откриен на 11 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3506 е од видот Sc. Видливиот сјај со голо око изнесува 12,5 m, а оној во рамките на интервалот од минималната до максималната честота 13,2 m, додека површинскиот сјај изнесува 12,6 m/лм2. NGC 3506 има привидни димензии од 1,1' х 1'.
Астрономски податоци
Објектот е од епохата Ј2000.0. Положбениот агол на објектот е во износ од 45°.
Други поделби
Проучување на NGC 3506 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 33379. Во рамките на атласот на длабокото небо, Уранометрија 2000.00, објектот припаѓа на групата означена со бројот 191; додека во Каталогот на основни ѕвезди (GSC) е групиран под бројот 850. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 976.
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
Доберкау
Доберкау (Dobberkau) — село и поранешна општина во округот Штендал, во Саксонија-Анхалт, Германија. Од 1 јануари 2010 е дел од градот Бизмарк.
Илија Петруш Цветковски
Илија Петруш Цветковски (, -, ) — истакнат партизан од НОВ, носител на Споменица на паднатите борци од НОВ.
Животопис
Роден на ден 16.02.1921 година во Куманово во сиромашно земјоделско семејство, основно и средно училиште завршува во Куманово.
Уште во млади години се занимава со повеќе дејности, работи во Ниш, Белград и други градови каде доаѓа во допир со сознанијата за улогата и борбата на работничката класа.
Народноослободителна борба
Со почнување на Втората светска војна присилно е мобилизиран од бугарската фашистичка војска, меѓутоа при првото отсуство ја користи шансата да избега од окупаторската војска и да се приклучи кон народноослободителната војска на Македонија.
Станува борец на Трета македонска ударна бригада од денот на нејзиното формирање.
Учествува во многу борби против непријателските окупаторски фашистички сили, борбите кај Ристовац и Пробиштип, против Вардарскиот четнички корпус кај Сејац и Ново Село, а учесник е и во познатата Пролетна офанзива 1944 година. Илија Петруш Цветковски е и прв соборец на народниот херој Христијан Тодоровски Карпош од Куманово.
На 4 јули 1944 година во местото Сурлица-Трговиште, Србија подмолно е убиен од страна на домашен предавник кој се наоѓал во истата единица.
Посмртно е одликуван со Споменица на паднатите борци од НОВ на 29 ноември 1950 година.
Потсвест
Оваа статија е за поимот “потсвест” користен во секојдневниот говор и во Њу Ејџ литературата.
Терминот потсвест се користи во многу различни контексти и нема една или точно определена дефиниција. Ова, во голема мера, го ограничува неговото значење како дефиниран концепт, како резултат на што се избегнува негово користење во академските и научните области.
Потсвест е она што ни е скриено од нашиот моментален мисловен процес, но и покрај тоа потсвеста него го диктира. Свеста ни диктира што во моментот ќе работиме, зборуваме, правиме, но, свеста и потсвеста комуницираат тајно, свеста ја имплементира состојбата на потсвеста. Влезните стумулуси што ги прима човек, кога ќе ги согледа потсвеста, врз основа на конфигурацијата на потсвеста, претходно здобиени мемории и претходно стекнато искуство, дава, изнесува, одредена реакција на мозокот, на свеста, дава одреден излезен стимулус.
Сепак, во секојдневниот говор и во современиот пишан збор, терминот многу често се сретнува како несоодветна замена на изразот несвесен ум, кој, според мислењето на Фројд, означува складиште на социјално неприфатливи идеи, желби или копнежи, трауматски сеќавања и болни емоции, кои се потиснати во умот, преку механизмот на психолошко потиснување. Од психолошки аспект, несвесноста е сила која може да се препознае преку нејзините последици – таа се изразува преку симптомите. Несвесните мисли не подлежат на самокритика но, постои можност да бидат “набљудувани” и “протолкувани”, со помош на специјални методи и техники, како што се медитација, анализа на сонови, грешки во говорот (познато како Freudian slip), кои се испитуваат и водат за време на психоанализа. Карл Јунг го унапредил овој концепт. Тој го поделил несвесното на два дела: лична несвесност и колективна несвесност. Личната е ризница на реалноста, која некогаш била свесност но, била заборавена или потисната.
Идејата за “потсвесното” како моќно и силно средство, овозможила терминот да стане значаен во Њу Ејџ и во литературата за самопомош, кои го сметаат за предност неговото истражување и контролирање. Њу Ејџ заедницата верува дека техниките како автосугестија и афирмација ја користат моќта на потсвеста за да влијаат на животот на една личност, дури и дека можат да излечат болест. Скептичните истражувачки магазини го критикувале недостатокот од точна определеност и тестирање на овие тврдења. Физичарот Али Алуси, на пример, ги критикувал како нешта кои се немерливи и се сомневал во веројатноста дека мислите можат да влијаат на нешто што се наоѓа надвор од главата. Покрај тоа, критичарите тврделе дека доказите се обично субјективни и дека поради субјективната природа на позитивните извештаи, тие се чувствителни на потврдна и селективна пристрасност.
Зборот “потсвест” е англиска верзија на францускиот “subconscient” кој бил воведен од страна на психологот Пјер Џенет. Пјер лично се уверил дека потсвеста има активна улога во хипнотичката сугестија и ја смета за област на психата до која се испраќаат идеи, преку процес кој вклучува “поделба” на умот и ограничување на полето на свеста.
“Потсвеста” и психоанализата
Иако нестручните лица често препоставуваат дека “потсвеста” претставува психоаналитички термин, во суштина не е така. Уште во 1915 година, Сигмунд Фројд : “Исто така би згрешиле ако го сметаме поимот потсвест за неточен и лажен”. Неговите приговори биле објаснети во подоцнежните објави:
“Доколку некој зборува за потсвест, не можам да кажам дали тој мисли на терминот во топографска смисла – за да укаже на нешто што се наоѓа во умот, под свесноста – или во квалитативна смисла – за да укаже на друга подземна свест,каква и да е таа. Тој веројатно, не е сигурен ни во едното, ни во другото. Единствената сигурна антитеза е онаа помеѓу свесното и несвесното.”
Оттука, како што објаснил и Чарлс Рикрофт, “потсвест” е термин кој “никогаш не се користи во психоаналитичките текстови”. И, според зборовите на Питер Геј, употребата на “потсвест”, кога се мисли на “несвесност” е “честа грешка”; и навистина, “кога [терминот] се користи за да се каже нешто “Фројдовско”, тоа е доказ дека писателот не го прочитал својот Фројд.”
Сопствените термини на Фројд за мисловен процес надвор од свесноста, биле das Unbewusste (преведен од страна на неговите преведувачи како “несвесното”) и das Vorbewusste (“предсвесност”); во овој контекст, неформалната употреба на терминот “потсвест” предизвикува забуна, бидејќи не објаснува кој (доколку некој) од овие термини се однесува на неа. Разликувањето на истите е од големо значење, бидејќи, според Фројд, Несвесното е “динамична” несвесност, а Предсвесното е главно “описна”, оттука: содржината на Несвесното бара посебни истражувачки техники за нејзино искористување, додека, кај Предсвесното нешто се потиснува и потсетува на свеста преку едноставно посветување внимание. Погрешната, фројдовска употреба на “потсвесно” и “потсвест” има свој еквивалент во германскиот јазик, каде зборовите das Unterbewusste и das Unterbewusstsein, исто така, грешно се употребуваат.
“Њу Ејџ” и други “маргинални” правци кои се насочени кон “потсвеста”
Како што е наведено погоре, психолозите и психијатрите го користат терминот “потсвест” само во ситуации кога многу нестручни лица, особено оние од областа на метафизиката и Њу Ејџ литературата, го користат овој термин. Сепак, не треба да се залкучи дека православниот концепт за несвесното и концептот на Њу Ејџ за потсвеста се еднакви. Очекувано, психолозите и психијатрите, имаат многу поограничен поглед на можностите на потсвеста од оној на Њу Ејџ кој ја опишува потсвеста како возвишена и семоќна.Постојат голем број на методи кои се користат во современата Њу Ејџ и во другите нестандарни заедници, со кои директно се влијае на другиот:
Поврзано
Трансдисциплинарни теми
潛意識
Дионисиј IV Цариградски
Дионисиј IV Цариградски — Вселенски патријарх во пет наврати, од 1671 до 1673 година, од 1676 до 1679 година, од 1682 до 1684 година, од 1686 до 1687 година и од 1693 до 1694 година. Тој е роден во Цариград, каде и пораснал. Се обраувал во месното фанариотско училиште и работел како администраттивец во патријархатот. На 9 август 1662 година тој бил избран за епископ на Лариса, каде останал сè до 1671 година, кохга за првпат бил избран за патријарх.
По второто начелствување како патријарх од 1676 до 1679 година, тој се преселил во Влашко, Романија. Дионисиј бил во судир со патријархот Јаков, кој бил патријарх од 1679 до 1682 година, кој бил присилен да се повлече во 1682 година. По третото начелствување (1682–84), кога Партениј IV (1684–85) бил по четвртипат востановен за патријарх, се преселил во Халкедон до 1686 година. Се вратил во Цариград на 7 април 1686 година и го приморал Јаков повторно да се повлече, кој бил востановен повторно по првпат во периодот 1685-86 година. Јаков возвратил нудејќи му голема сума на пари на Големиот везир и повторно го протерал Дионисиј на 17 октомври 1687 година.
Тој бил затворен двапати од страна на турските власти во 1679 година и во периодот од 1687 до 1688 година. По неговото конечно отстранување од патријахалниот престол во 1694 година тој се повлекол во Букурешт, Романија. Дионисиј починал на 23 септември 1696 година во Тарговишт Влашко и бил погребан во манастирот Раду Вода, под управа на Романската православна црква каде ги проживеал последните години од својот живот.
За време на своето начелствување се справувал со голем број на верски и политички теми, вклучувајќи го и односот на православието кон протестантите и калвинистичките теолози.
Очекувана вредност
Очекуваната вредност заедно со медијаната и модусот се параметри кои ја карактеризираат средната вредност. Очекуваната вредност на случајна променлива е пондериран просек на сите можни вредности кои оваа случајна променлива може да ги земе. Очекуваната вредност уште се нарекува математичко очекување или, во овој контекст, „аритметичка средина“. Во практиката поимот очекувана вредност на случајната променлива {X} се поистоветува со аритметичката средина на основната популација. Оттука следи равенката:
Очекувана вредност на прекината случајна променлива
Очекуваната вредност на прекинатата случајна променлива {X} претставува збир од производот на секоја можна вредност на {X} и соодветните веројатности. Формулата со која се изразува очекуваната вредност на дискретната случајна променлива е:
Како објаснување може да послужи следниот пример: се фрла хомогена коцка, а бројот кој се појавува на коцката претставува случајна променлива {X}, нејзиниот распоред на веројатностите го претставуваме на следниот начин : Табелата ни го покажува распоредот на веројатности на {X} при едно фрлање коцка. При фрлање на коцка, секоја страна од коцката има еднакви шанси од \frac{1}{6} да се падне.
Врз основа на горенаведеното, очекуваната вредност на прекинатата случајна променлива X може да се пресмета како:
Овој резултат, претставува просечен очекуван резултат на сите можни опити, а не вредност која се очекува во статистичкиот експеримент.
Очекувана вредност на непрекината случајна променлива
Непрекинатата случајна променлива {X} може да се дефинира со законот на веројатностите {f(x)} за вредност од {-\infty} до {+\infty}. Очекуваната вредност кај континуираната случајна променлива се пресметува преку формулата:
Особини на математичкото очекување
Исто така, ако некоја случајна променлива Y е линеарна трансформација од друга случајна променлива X, на пример, Y = a + bX, тогаш E(a + bX) = a + bE(X).
3687 Ѕус
3687 Ѕус (A908 TC) — астероид од главниот појас откриен на 7 октомври 1908 г. Август Копф во Хајделберг. Со набљудувањата направени во 2002 г. во опсерваторијата Сантана во Калифорнија, утврден е вртежен период од 7,44 ± 0,01 часа. При секое свртување, сјајноста на 3687 Ѕус се движи од 0,25 ± 0,04 во величина.
Афелот на астероидот е на оддалеченост од 3,268 AU од Сонцето, а перихелот на 2,191 AU. Ексцентрицитетот на орбитата изнесува 0,197 инклинацијата на орбитата во однос на еклиптичката рамнина изнесува околу 15,8 степени, а орбиталниот период на астероидот изнесува 1647 денови.
Калиник II Цариградски
Калиник II Цариградски — Вселенски патријарх во три наврати (1688, 1689–93, 1694–1702).
Фридриксауе
Фридриксауе (Friedrichsaue) — село и поранешно општина во округот Залцланд, во Саксонија-Анхалт, Германија. Од 15 јули 2009 е дел од градот Зеланд.
Географија
Селото се наоѓа на приближно 18 километри северозападно од Ашерслебен. Населението (до јуни 2004), е 224 жители, правејќи го едно од најмалите села во регионот.
Историја
Фридриксауе бил основан во 1753 година, именуван по Фридрих II Велики. Тој ја подарил земјата во околината на мигранти од Рајнската област, кои ја основале верската населба Клостергут Зелебен.
Селото, порано, било дел од округот Ашерслебен-Штасфурт, потоа дел од округот Залцланд на 1 јули 2007, како дел од реформата во 2007.
NGC 5950
NGC 5950 — спирална галаксија во соѕвездието Воловар, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 5950 се споменува и како UGC 9884, MCG 7-32-21, CGCG 222-20, IRAS 15296+4036.
Откривање
Објектот е откриен на 21 јуни 1882 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 5950 е од видот Sb. Видливиот сјај со голо око изнесува 13,8 m, а оној во рамките на интервалот од минималната до максималната честота 14,6 m, додека површинскиот сјај изнесува 13,8 m/лм2. NGC 5950 има привидни димензии од 1,5' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 31 м 30,6 с, а неговата деклинација, односно висината на лакот на тој агол, +40° 25' 50"". Положбениот агол на објектот е во износ од 37°.
Други поделби
Проучување на NGC 5950 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 55305. Во рамките на атласот на длабокото небо, Уранометрија 2000.00, објектот припаѓа на групата означена со бројот 78; додека во Каталогот на основни ѕвезди (GSC) е групиран под бројот 3055. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1376.
NGC 1570
NGC 1570 — елиптична галаксија во соѕвездието Длето, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1570 се споменува и како NGC 1571, ESO 250-19, MCG -7-10-1, AM 0420-434.
Откривање
Објектот е откриен на 4 декември 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1570 е од видот E2. Видливиот сјај со голо око изнесува 12,3 m, а оној во рамките на интервалот од минималната до максималната честота 13,2 m, додека површинскиот сјај изнесува 13,5 m/лм2. NGC 1570 има привидни димензии од 1,5' х 1,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 4 ч 22 м 8,9 с, а неговата деклинација, односно висината на лакот на тој агол, - 43° 37' 48". Положбениот агол на објектот е во износ од 172°.
Други поделби
Проучување на NGC 1570 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 14971. Во рамките на атласот на длабокото небо, Уранометрија 2000.00, објектот припаѓа на групата означена со бројот 391; додека во Каталогот на основни ѕвезди (GSC) е групиран под бројот 7584.
Оризарски Гробишта (Чифлик)
Оризарски Гробишта - Воденица —археолошко наоѓалиште во Чифлик општина Демир Капија. Наоѓалиштето претставува некропола од римското време. На јужната периферија од селото се откриени повеќе гробови со богати гробни прилози, како и надгробни стели.
Средоземна фока-мечка
Средоземна фока-мечка (Monachus monachus)
Двата вида Monachus monachus се загрозени. Покрупниот вид, средоземната фока-мечка, се наоѓа на списокот на најзагрозени видови. Крзното може да има од темнокафеава до бледокафеава боја. Женките се покрупни од мажјаците, а младенчињата се раѓаат со црно крзно, што е голема реткост меѓу фоките. Овој вид фоки порано биле доста распространети, но, поради повеќевековното претерано ловење, нивниот вкупен број се намалил на само неколку стотици. Тие главно живеат во Средоземјето, но најголема е колонијата на атлантскиот брег на Мароко. Најблиска роднина на оваа фока е ретката хавајска фока-мечка.
Планинска сипка
Планинската сипка е врапчевидна птица од семејството на сипките Paridae. Таа е широко распространет и вообичаен постојан жител на умерена и субарктичка Европа и северна Азија. Поголем љубител е на иглолисните шуми од блиската мала црноглава сипка, што го објаснува нејзиното распространување на север. Таа не е птица преселница. Ја има и во Македонија.
Распространетост и живеалиште
Планинската сипка се среќава во речиси цела Европа, без средоземните земји и некои делови на Азија. Претпочита густо обраснати, богати со влага иглолисни и мешани шуми. Само вистинскиот познавач ќе може да ја разликува од малата црноглава сипка, но таа живее во листопадните шуми. Планинската, сака стари изгниени дрвја кои често ги посетува.
Опис
Планинската сипка е мала птица со округло тело, голема глава, краток врат и бои кои се вклопуваат во средината. Долга е 12-14 см, има распон на крилјата 16-22 см и тежи 9-14 грама. Врвот на главата, тилот и вратот ѝ се мат црна боја. На грлото има голема црна дамка, а другиот дел од телото е претежно кафеавосива боја. Одоздола е белкава, со светло окер нијанси кон крилјата. Клунот е темнокафеав, а нозете темносиви.
Огласување
Пеењето на планинската сипка може да се слушне преку целата година, но најинтензивно во текот на сезоната на парење, март-април. Повикот ѝ е типично ци-ци-ци, или ци-ци-хии, а имаат и посебно мелодично и ниско пеење чи-чи-чи-фиу-цифик. Во март се слуша повторливото свиркање и до 5-6 пати тиу-тиу-тиу.
Поведение
Планинската сипка е постојан жител (не е преселница), и вон сезоната на парење се собира во мали јата во потрега по храна. Летно време се храни претежно со храна од животинско потекло, како инсекти, пајаци и други ситни безрбетници, а зимно со семиња од шишарки и друга достапна храна од растително потекло. Храната ја бара по гранчињата и стеблата внимателно пергледувајќи ги.
Размножување
Оваа птица е моногамна, живее секогаш во парови, дури и тогаш кога се собира во мали јата, зиме со птици од сопствениот или друг сроден вид. Во март парот ја зазема својата гнездова територија и ги прегледува сите можни дупки во дрвјата. Женката понекогаш успева да издлаби сама дупка во некое доволно меко или расипано дрво кое се држи сè уште исправено или, пак, проширува веќе постоечка дупка. Гнездото го подготвуваат од една недела до еден месец, со дупка која не е поширока од 35 мм. Не го постилаат со ништо, и јајцата ги несат директно на дрвото. Имаат едно легло годишно во мај-јуни. Несат 7-9 јајца, кои ги инкубира само женката во тек на 14-15 дена, а за тоа време мажјакот ја храни, повикувајќи ја надвор од гнездото. Младенчињата го напуштаат гнездото по 16-19 дена. Родителите се грижат уште некое време за малите додека целото семејство не се приклучи кон некоја групичка од ист или сроден вид.
Трновци
Трновци — село во областа Пелагонија, во Општина Могила, во околината на градот Битола.
Потекло на името
Името на селото првпат е забележано во 1335 година. Се верува дека потекнува од трн и дека ова сега претставува само придавна форма, или пак дека е множинска форма од трновци, луѓе кои живееле во месноста Трново или Трнов Дол.
Географија и местоположба
Селото се наоѓа во Пелагонија, во крајниот северен дел на Битолското Поле, во северниот дел на територијата на Општина Могила, чиј атар се допира со подрачјето на Општина Крушево. Селото е рамничарско, на надморска височина од 620 метри.
Селото се наоѓа помеѓу полето на запад и планината на исток. Околни села се: Бучин, Свето Тодори, Древеник и Бела Црква.
Месностите во атарот ги носат следниве имиња: Бозд, Елезоа Ограда, Црни Земји, Три Круши, Чаирче, Чолачица, Грчалница, Једјабара, Мемоица, Фератагица, Листој, Ливадичиња, Тутунски Пат, Ќерамидница, Караџоица, Лопатка, Амзодаб, Партало, Крувче, Ендечиња, Гола Мртвица, Воѓански Пат, Шиклејца, Бучински Пат, Лозја, Под Село, Забел, Липа, Вртешка, Вирои, Куса Присојница, Длаги Рид, Клапа, Солишта, Гарваноец, Водоврица, Сарај, Мала Река, Асаној Шпили, Бегоа Корија, Пачкоец, Габерче, Кале, Коларник, Бели Брежиња, Осојница и Рамнина.
Селото има збиен тип и е поделено на три маала: Горно, Оно и Долно Маало. Маалата се состојат од роднински куќи.
Селото се наоѓа во Битолското Поле, оддалечено 29 километри североисточно од Битола, а 21 километар од општинското средиште Могила.
Историја
Селото се споменува во турските пописни дефтери од 1467/68 година, како дел од Прилепскиот вилает кога имало 22 семејства, 3 неженети и 1 вдовица, сите христијани.
На тромеѓето помеѓу селата Трновци, Древеник и Света, се наоѓа утврдувањето Кале (1.425 метри), каде биле пронајдени мали траги од градби и заштитниот бедем околу нив. Биле ископувани и стари монети.
Селото се смета за стара населба, спомената уште во средниот век. Во 1335 година било предадено од страна на Цар Душан на манастирот Трескавец, во близина на Прилеп. Селото, најпрвин, било православно словенско село, но од почетокот на век, тука се населувале муслимани. Поради тоа, еден дел од христијаните го примиле исламот, а друг дел од христијаните во текот на век се иселиле. Најмногу се иселиле во соседните села: Свето Тодори, Ивањевци, Новоселани (Битолско) и Бучин.
Во минатото, во Горно Маало постоела црква посветена на Свети Атанас. Денес, нема остатоци од таа црква и таму биле изградени некогашните муслимански куќи.
Во век, Трновци било село во Битолската каза на Отоманското Царство.
Стопанство
Атарот зафаќа простор од 11,8 км2. На него преовладува обработливото земјиште на површина од 620 хектари, на пасиштата отпаѓаат 202 хектари, а на шумите 232 хектари.
Селото, во основа, има полјоделска функција.
Население
Според податоците на Васил К’нчов („Македонија. Етнографија и статистика“) од 1900 година, во Трновци живееле 450 жители, сите Македонци-муслимани.
Во минатото целото население во Трновци го сочинувале Македонци од муслиманска вероисповед. Во 1953 година, биле регистрирани 1.312 жители во селото, од кои најголем дел се иселиле во Турција. На нивно место се населуваат Македонци христијани од областа Железник.
Трновци во 1961 година имало 839 жители, од кои 808 биле Македонци, а 27 жители Турци. Во 1994 година, бројот се намалил на 435 жители, од кои 373 биле Македонци, 36 Албанци и 25 жители Турци.
Според пописот од 2002 година, во селото Трновци живееле 427 жители, од кои 383 Македонци, 30 Албанци, 13 Турци и 1 останат.
Според последниот попис од 2021 година, во селото живееле 280 жители, од кои 193 Македонци, 51 Албанец, 8 Турци, 3 останати и 25 лица без податоци.
* Извор: Државен завод за статистика на Република Македонија (1948-2021), според податоци од официјалните пописи во соодветните години
Родови
Трновци е торбешко-македонско село. Сите родови секогаш говореле на македонски јазик, дури и муслиманските родови, кои имаат турско, албанско и словенско потекло.
Самоуправа и политика
Селото влегува во рамките на Општина Могила, која била создадена при новата територијална поделба на Македонија во 2004 година.
Во периодот од 1996 до 2004 година, селото се наоѓало во рамките на некогашната рурална општина Могила.
Во периодот од 1965 до 1996 година, селото било сместено во големата општина Битола.
Во периодот од 1955 до 1965 година, селото влегувало во рамките на тогашната општина Тополчани.
Во периодот 1952-1955, селото било дел од тогашната Општина Ивањевци, во која селото Трновци, се наоѓале и селата Беранци, Вашарејца, Древеник, Ивањевци, Лознани, Новоселани, Подино, Свето Тодори и Српци. Во периодот 1950-1952, селото било исто така дел од Општина Ивањевци, во која влегувале селата Древеник, Ивањевци, Новоселани, Подино, Свето Тодори и Трновци.
Избирачко место
Во селото постои избирачкото место бр. 0186 според Државната изборна комисија, сместено во основното училиште.
На претседателските избори во 2019 година, на ова избирачко место биле запишани вкупно 312 гласачи. На локалните избори во 2021 година, на ова избирачко место биле запишани вкупно 306 гласачи.
Иселеништво
Покрај христијанското население кое се иселило во век, од селото по 1912 година се иселиле скоро 50 муслимански домаќинства. Се преселиле во градот Битола или заминале во Турција.
Фрозе
Фрозе (Frose) — село и поранешна општина во округот Залцланд, во Саксонија-Анхалт, Германија. Од 15 јули 2009 е дел од градот Зеланд.
125. западен меридијан
125. западен меридијан — меридијан со должина која се протега од Северниот Пол преку Северноледениот Океан, Северна Америка, Тихиот Океан, Јужниот Океан и Антарктикот до Јужниот Пол.
125. западен меридијан опишува голема кружница со 55. источен меридијан.
Места
Почнувајќи од Северниот Пол и тргнувајќи на југ кон Јужниот Пол, 125. западен меридијан поминува низ:
! scope="col" width="130" |Координати ! scope="col" | Држава, територија или море ! scope="col" | Белешки ! scope="row" style="background:#b0e0e6;" | Северноледен Океан ! scope="row" style="background:#b0e0e6;" | Бофортово Море ! scope="row" | 🇨🇦 ! scope="row" style="background:#b0e0e6;" | Амундсенов Залив ! scope="row" | 🇨🇦 ! scope="row" style="background:#b0e0e6;" | Џорџиски Проток ! scope="row" | 🇨🇦 ! scope="row" style="background:#b0e0e6;" | Тихи Океан ! scope="row" style="background:#b0e0e6;" | Јужен Океан ! scope="row" | Антарктик
Неофит IV Цариградски
Неофит IV Цариградски — Вселенски патријарх во кус период од 1688 до 1689 година.
Тој бил епископ во Одрин. Бил избран за патријарх откако бил расчинет неговиот претходник, Калиник II. Тој останал на престолот само во период од пет месеци по што се повлекол и на престолот повторно застанал Калиник II.
Миологија
Миологија е изучувањето на мускулниот систем, проучување на структурата, функцијата и болестите на мускулите. Мускулниот систем се состои од скелетните мускули, кои учествуваат во движењето, мазните мускули и срцевиот мускул.
Наводи
<references group="" responsive="">
СУ „Никола Карев“ - Струмица
Средното општинско училиште „Никола Карев“ се наоѓа во Струмица, општина Општина Струмица. Има околу 1500 ученици опфатени во образовни профили со четиригодишно и тригодишно траење на образованието. Училиштето исто така овозможува и специјалистичко образование од електротехничка, машинска, текстилна, дрвна, градежна и сообраќајна струка. Ученикот е центар на заложбите на училиштето. Наставата во училиштето се одвива во две смени: прва смена започнува во 7:30 часот, за септември со учениците од прва и трета година, а втора смена започнува во 13:30 со учениците од втора и четврта година. Наставата се одвива во кабинети. Дополнителна и вон наставните активности се изведуваат според однапред истакнат термин од страна на предметниот наставник. Практична настава за тригодишното и четиригодишното образование се реализира во работилниците и лабораториите на училиштето и во просториите на социјалните партнери.
Преку Советот на родители, родителите се вклучени во животот и работата на училиштето и своите забелешки помагаат во разрешување на дел од проблемите како и во надминување на нашите слабости во работењето или со свои предлози и мислења ни помагаат во планирањето и осмислувањето на нашата идна работа.
Електротехничка струка
Образовни профили во Електротехничка струка со четиригодишно образование:
Образовни профили во Електротехничка струка со тригодишно образование:
Електротехничката струка располага со сопствено опремени кабинети за одржување на вежби и предавања, опремени со современи нагледни средства. Практичната настава се изведува и во претпријатијата со соодветна дејност низ општината со кои Електротехничката струка соработува.
Машинска струка
Образовен профил со четиригодишно образование: